स्पोर्ट्स कांप्लेक्स के आउटडोर स्टेडियम में साई सेंटर प्रारंभ हुआ है। सेंटर में 6 से 15 जून तक मूल्यांकन शिविर चला। इस शिविर में सात खेलों के 99 खिलाड़ी शामिल हुए। इस खिलाड़ियों में से सात खिलाड़ी ऐसे रहे जो शिविर से बिना बताए गायब हो गए। ऐसे भगोड़े खिलाड़ियों के बारे में सेंटर के प्रभारी शाहनवाज खान ने बताया कि सबसे ज्यादा तीन भगोड़े खिलाड़ी वालीबॉल के रहे। इसके बाद जूडो, फुटबॉल, वालीबॉल और कयाकिंग में एक-एक खिलाड़ी भगोड़े रहे जो बिना कारण बताए गायब हो गए। इसी के साथ दो खिलाड़ी अपात्र मिले जो खेलों के प्रमाणपत्र जमा नहीं कर पाए। अपात्र खिलाड़ियों में एक फुटबॉल और एक वालीबॉल का खिलाड़ी है।